Meschetija
Meschetija (gruz. მესხეთი, Mescheti, turk. Mesheti), dar vadinama Samcchė – kalnuota istorinė sritis Pietų Kaukaze, Tao-Klardžetijos regione. Didžioji jos dalis yra dabartinėje Gruzijoje (dalis pietų ir pietvakarių Gruzijos). Istorinė Meschetija atitinka tris dabartinius Gruzijos Samcchės-Džavachetijos rajonus – Achalcichės, Adigenio ir Aspindzos. Centras – Achalcichė. Dalis istorinės Meschetijos yra dabartinės Turkijos pasienyje su Gruzija.